Diari Oficial de la Generalitat Valenciana


Sumari del DOGV 8501, del 07-03-2019 (2019/1617)

Notificació de la sentència dictada en el procediment de divorci contenciós número 92/2018.
-------------------------------------------------------------------------------------------

### Dades del document

Número de DOGV
:   8501

Data del DOGV
:   07-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1617


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 92/2018. [2019/1617]  
De: Tania Esperanza Cruz Hinojosa.  
Procuradora: Esther Cucarella Pons.  
Contra: Jorge Patricio Basantes Guerron.  
  
En aquest procediment de divorci, amb José María Cutillas Torns com a magistrat i Vicenta María Casañ Arandiga com a lletrada de l'Administració de justícia, seguit a instàncies de Tania Esperanza Cruz Hinojosa contra Jorge Patricio Basantes Guerron, s'ha dictat sentència, la part dispositiva de la qual és literalment:  
  
«Dispositiva  
Estime parcialment la demanda plantejada per Tania Esperanza Cruz Hinojosa, i en la seua representació per la procuradora dels tribunals, Esther Cucarella Pons i assistida de la lletrada, Laura Roma Alonso, contra Jorge Patricio Basantes Guerron, declarat en situació legal de rebel·lia per la seua incompareixença en aquestes actuacions, amb l'assistència del Ministeri Fiscal, i declare dissolt, per causa de divorci, el matrimoni contret pels referits cònjuges, amb tots els efectes legals inherents a aquesta declaració i establisc com a mesures definitives les següents:  
1) S'atribueix l'exercici exclusiu de la pàtria potestat i s'assigna la guarda i custòdia de les filles menors, N.M. i I.D., a la mare;  
2) Se suspén, amb caràcter provisional, el règim de visites i les vacances escolars i d'estiu, tenint en compte la conducta del progenitor;  
  
3) Pel que fa a la pensió d'aliments, es fixa en la quantitat de 150 euros mensuals per a cada filla, en total 300 euros mensuals; quantitat que serà actualitzada anualment d'acord amb l'Índex de Preus del Consum.  
5) Tots dos progenitors contribuiran al 50 % al pagament de les despeses extraordinàries del fill menor.  
Tot això sense fer una especial condemna a costes d'aquest procediment.  
Una vegada siga ferma aquesta resolució, remeteu-ne testimoniatge al Registre civil on figure inscrit el matrimoni, per a la seua anotació marginal.  
Així, aquesta és la meua sentència, que de conformitat amb el que es disposa en els articles 265 i 266 de la Llei orgànica del poder judicial s'anotarà en el llibre corresponent i se'n portarà testimoniatge a les actuacions originals, i es notificarà a les parts, fent-los saber que en contra es podran interposar en aquest jutjat recurs d'apel·lació, dins dels 20 dies següents a la seua notificació prèvia constitució de depòsit de 50 euros en el compte de depòsits i consignacions d'aquest jutjat en l'entitat Banco Santander, SA (disposició addicional 15 de la LO 1/2009).  
  
Ho pronuncie, mane i signe.»  
  
Atés que aquest demandat, Jorge Patricio Basantes Guerron, es troba en parador ignorat, s'expedeix aquest edicte perquè li servisca de notificació de forma deguda.  
  
València, 18 de febrer de 2019.- La lletrada de l'Administració de justícia: Vicenta María Casañ Arandiga.